VS002596
Datum: 2005-10-07T02:00:00.000+02:00
datum_sodbe_i_stopnje: 2013-12-02T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - razžalitev dobrega imena in časti
skupina: poseg v druge pravice osebnosti
fischer: ni določljiva
odskodnina: 3.000 EUR
opombe: II DoR 401/2014 Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Inšpektor, pred tem pa direktor javnega zavoda.

## Škodni dogodek

Oškodovanca je toženec, poslanec, obtožil nevestnega dela v javni službi, zaradi katerega naj bi dopustil uničenje stvari večjega pomena in vrednosti. Toženec je bil obsojen za kaznivo dejanje krive ovadbe.

## Kršitev drugih pravic osebnosti

Razžalitev dobrega imena in časti, okrnitev osebnostne pravice.

Zaradi vložene ovadbe mu je nastala škoda zaradi soočenja z organi pregona, kriminalisti, zaradi postopka zasliševanja v vlogi obdolženca. O tem so ga spraševali tudi kolegi, nastala mu je škoda zaradi objave imena v medijih, ki so poročali o ovadbi in zaradi tiskovne konference in drugih javnih nastopov ovaditelja.

Oškodovanec, ki je opravljal odgovorno delo na javnem položaju, je zaradi toženčevega ravnanja trpel neugodnosti in neprijetnosti v službi, poslabšalo se je njegovo zasebno in družinsko življenje. Trpel je zaradi mučnih občutkov, nervoze, nespečnosti, kar je trajalo nekaj mesecev. Zaradi položaja v družbi (je inšpektor, katerega naloga je varovanje stvari, za katere se mu je očitalo, da jih je uničil) je bila intenzivnost njegove prizadetosti velika; večja tudi zaradi tega, ker je ovadbo podal medijsko pogosto izpostavljen in politično zelo dejaven poslanec.

---

OZ člen 179